da en da nl ca da da da es da da da da da de da en en en en da da da da da da da da de da nb da da da da da da da da da da da nl da en da da es nl da
Danmark støtter sårbare østaters kamp mod klimaforandringerne med 75 mio. kr. | Udenrigsministeriet
22.9.2022 21:19:07 CEST | Udenrigsministeriet
Danmark imødekommer østaternes ønske om klimastøtte, som er målrettet østaternes særlige udfordringer.
De små udviklingsøstater og de mindst udviklede lande står til at blive hårdest ramt af klimaforandringerne. Derfor sætter Danmark nu ind med nye indsatser målrettet østaternes særlige udfordringer.
Minister for udviklingssamarbejde Flemming Møller Mortensen siger:
”Når havene stiger, bliver østaterne ramt først. På Maldiverne er det højeste punkt kun 2,5 meter over havets overflade. Det fortalte den maldiviske udenrigsminister mig for nylig. Det betyder, at maldiverne ikke har noget sted at søge hen, hvis der er stormflod. Og at deres land bliver mindre og mindre i takt med, at havene stiger. Vi skal hjælpe de udsatte østater. Jeg er derfor glad for, at vi bidrager med 75 mio. kroner til klimaindsatser i østaterne. Tiden løber, derfor tager Danmark lederskab og vil hjælpe med at skaffe mere klimafinansiering til små østater og skubbe på for, at det kommer hurtigere frem.”
Det danske bidrag på 75 mio. kroner annonceres efter Statsministeren mødtes med en kreds af toneangivende østater i forbindelse med åbningen af FN’s generalforsamling. Den danske støtte vil gå til en klimafond, der bl.a. understøtter østaternes tilpasningsindsatser. Det kan for eksempel være at forbedre vejrinformation- og advarselssystemer til at styrke tilpasning og reducere risikoen for klimaskabte tab og skader. Klimafonden arbejder også for at sikre den nødvendige klimafinansiering blandt Danmarks ligesindede lande.
Den danske støtte på ca. 75 mio. kr. (10 mio. USD) vil gå til Special Climate Change Fund (SCCF) under Den Globale Miljøfacilitet med forventede tilsagn i 2023-2024. Samtidig træder Danmark ind i forummet Call to Action on SIDS Access to Finance og vil agere som champion i internationale sammenhænge for mere og hurtigere klimafinansiering til små østater, der er udviklingslande (SIDS).  Danmark vil også iværksætte konkret støtte i størrelsesordenen 10 mio. kr. til at bistå SIDS i kapacitetsudvikling, så de får bedre mulighed for at tilgå globale finansieringsmekanismer som eks. den Grønne Klimafond (GCF).
Press release in english:
Ministry of Foreign Affairs of Denmark (um.dk)
Udenrigsministeriets pressevagt +45 67 97 92 47 (ikke sms)
33 92 00 00http://um.dk/
Følg pressemeddelelser fra Udenrigsministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Udenrigsministeriet
100 millioner kr. til verdens store og glemte humanitære kriser3.10.2022 18:00:00 CEST | Pressemeddelelse
Aldrig har så mange mennesker haft behov for nødhjælp. Derfor giver Danmark nu yderligere 100 millioner kroner i humanitær bistand. Støtten skal gå til de alvorlige humanitære kriser i Syrien, på Afrikas Horn samt til andre af verdens mange glemte kriser.
Rapport fra sikkerhedspolitisk analysegruppe præsenteret i dag: Trusselsniveauet er skærpet3.10.2022 15:52:54 CEST | Pressemeddelelse
Kongeriget Danmarks sikkerhed vil i de kommende år blive udfordret af et øget trusselsniveau, og derfor er der brug for et styrket forsvar. Det er blandt konklusionerne i den sikkerhedspolitiske analysegruppes rapport, der blev præsenteret tidligere i dag.
Ruslands ambassadør har været til samtale i Udenrigsministeriet efter Putins udmeldinger om ulovlig annektering3.10.2022 14:10:06 CEST | Pressemeddelelse
Efter Vladimir Putins tale om den ulovlige annektering af fire øst- og sydukrainske regioner i fredags, blev den russiske ambassadør Vladimir Barbin indkaldt til samtale i Udenrigsministeriet på instruktion fra udenrigsminister Jeppe Kofod. Samtalen fandt sted her til eftermiddag.
Russisk ambassadør indkaldes til samtale i Udenrigsministeriet efter tale om ulovlig annektering1.10.2022 09:33:12 CEST | Pressemeddelelse
Præsident Vladimir Putin holdt fredag en tale om at ulovligt annektere store dele af Ukraine. Annekteringen blev også drøftet i FN’s Sikkerhedsråd.
Møde i Det Udenrigspolitiske Nævn29.9.2022 16:30:02 CEST | Pressemeddelelse
Det Udenrigspolitiske Nævn holder møde fredag den 30. september 2022 kl. 9.45. Fra regeringen deltager udenrigsministeren og forsvarsministeren.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022